WHAT’S NEXT PAPA? | Attie se koffietafel.
← POST-CHRISTENDOM – GOD IS DOOD!
RICK WARREN ‘N ONDERHOUD →
Mei 23, 2013 · 05:00	↓ Jump to Comments
Walter Larimore vertel van ŉ keer dat hy en sy vrou, Barb, by vriende gaan kuier het, Die vriende se buurman het ‘n jong golden retriever gehad wat in die agterplaas ingeperk is deur ŉ elektroniese heining. Die heining het ŉ ondergrondse kabel wat die hond ŉ ligte skok gegee het as dit te naby aan die ondergrondse kabel gekom het. Daarom het die golden retriever in die agterplaas gebly. Veilig, nooit ŉ poging tot ŉ weglopery nie, maar tog was daar ŉ verlange na die strand wat daar naby was.
Die Larimores het saam met hulle vriende een dag op hulle agterstoep gesit toe mense met ŉ paar klein hondjies op die strand aankom. Kort voor lank het die hondjies stokke gejaag en in die vlak water van die see rond baljaar.
Larimore het gekyk hoe die golden retriever se ore spits en haar stert entoesiasties gewaai het, terwyl sy gekyk het hoe die hondjies rondhardloop! Sy het stilletjies gekruip na die ondergrondse kabel van die onsigbare heining. Die retriever het geweet waar sy hoort en dit was nie binne die veiligheid van die agterplaas nie. Haar hele wese wou wees waar die klein hondjies was…
Larimore het gewonder of sy die oombliklike skok sou waag vir die vryheid van die strand? Was die herinnering aan die pyn wat sy in die verlede al ervaar het heeltemal te groot?
Uiteindelik het die familie met hulle klein hondjies terug na hulle huis toegeloop en die retriever het neergeval en letterlik gekerm-sug het Larimore verklaar.
Die volgende môre het Dr. Larimore met die hond se eienaar ŉ geselsie aangeknoop en sommer sy waarnemings van die vorige dag met hom gedeel. Die eienaar van die retriever het kliphard gelag en gesê: “Jy weet ons het die heining al drie weke gelede afgeskakel!”
Larimore het skoon hartseer namens die arme hond gevoel. Dit was die pyn van die verlede wat die hond vasgebind gehou het. As sy net geweet het, kon sy vry gewees het om te wees waarvoor sy geskep was.
Dit gebeur ongelukkig nie net met golden retrievers nie. Dit gebeur met Homo Sapiens ook.
Pinksterdag is die begin van ons vryheid. Die Heilige Gees nooi ons uit om te kom speel in die vryheid wat Jesus Christus vir ons bewerk het. Eugene Peterson se vertaling van Romeine 8:14-16 is so mooi:
Nou toe, kom ons gaan speel.